সরকারি প্রভাবে আদানিদের সংস্থায় ‘বিনিয়োগের’ দাবিকে খারিজ LIC-র!

ওয়েব ডেস্ক : ঋণে জর্জরিত আদানিদের (Adani) রক্ষা করতে এলআইসি (LIC)-র অর্থ ব্যবহার করেছে মোদি সরকার। এক রিপোর্টে এমনই বিস্ফোরক দাবি করল ‘ওয়াশিংটন পোস্ট’ (Washington Post)। রিপোর্টে দাবি করা হয়েছে, চলতি বছরের মে মাসে ঋণে জর্জরিত হয়ে পড়েছিল আদানি গোষ্ঠী। অভিযোগ, সেই সময় ৩৯০ কোটি ডলার বিনিয়োগ করা হয়। কেন্দ্রীয় সরকারের কলকাঠিতেই রাষ্ট্রায়ত্ব জীবন বিমা সংস্থা এই অর্থ বিনিয়োগ করে। অবশ্য এলআইসি-র তরফে এই অভিযোগ খারিজ করা হয়েছে।

অভিযোগ, মোদি ঘনিষ্ঠ শিল্পপতি গৌতম আদানিকে বাঁচাতেই এই অর্থ ব্যবহার করা হয়েছে। ‘ওয়াশিংটন পোস্ট’ (Washington Post)-এর রিপোর্টে দাবি করা হয়েছে, এলআইসি (LIC) ও নীতি আয়োগের (NITI Ayog) সমন্বয়ে আদানি গ্রুপের বন্ড ও ইক্যুইটিতে বিনিয়োগ করা হয়েছিল। আর সেই টাকাতেই আদানি পোর্টস ৫৮৫ মিলিয়ন ডলারের বন্ড ইস্যু করেছিল। এ নিয়ে কংগ্রেস নেতা জয়রাম রমেশ বলেন, মোদি ও আদানির যৌথ উদ্যোগ এলআইসি ও পলিসিধারকদের সঞ্চয় অপব্যবহার করেছে।

আরও খবর : আগামী সপ্তাহে SIR শুরু হবে তামিলনাড়ুতে! বাংলায় কবে?

অবশ্য এই সব অভিযোগ এলআইসি (LIC)-র তরফে খারিজ করা হয়েছে। এলআইসি-র তরফে একটি বিবৃতি দিয়ে বলা হয়েছে, এলআইসি জোর দিয়ে বলেছে যে তাদের বিনিয়োগের সিদ্ধান্তগুলি স্বাধীনভাবে তাদের বোর্ড দ্বারা অনুমোদিত নীতির ভিত্তিতে এবং বিশদ যাচাই-বাছাইয়ের পর নেওয়া হয়। এতে অর্থ বিভাগ বা অন্য কোনও সরকারি সংস্থার কোনও ভূমিকা নেই। কর্পোরেশন স্পষ্টভাবে আদানি গ্রুপে তহবিল ঢালার জন্য কোনও নথি বা পরিকল্পনা তৈরির কথা অস্বীকার করেছে। তারা প্রতিবেদনটির অভিযোগগুলোকে “মিথ্যা, ভিত্তিহীন এবং সত্য থেকে অনেক দূরে” বলে অভিহিত করেছে। এলআইসি-এর মতে, এই প্রতিবেদনটি এলআইসি-এর সুনাম এবং ভারতের আর্থিক খাতের ক্ষতি করার উদ্দেশ্যে তৈরি করা হয়েছে।

আদানি গোষ্ঠীর তরফেও ‘ওয়াশিংটন পোস্ট’-এর রিপোর্টকে খারিজ করা হয়েছে। তাদের দাবি, এলআইসি (LIC)-র বিনিয়োগের ক্ষেত্রে কোনও ধরণের সরকারি হস্তক্ষেপ নেওয়া হয়নি। সঙ্গে জানানো হয়েছে, এলআইসির মতো বিভিন্ন রাষ্ট্রায়ত্ত সংস্থা এই ধরণের বিনিয়োগ করেই থাকে।

দেখুন অন্য খবর :